长安新柳【唐】陈光九陌云初霁,皇衢柳已新。不同天苑景,先得日边春。色浅微含露,丝轻未惹尘。一枝方欲折,归去及兹晨。临川见新柳【唐】崔橹不见江头三四日,桥边杨柳老金丝。岸南岸北往来渡,带雨带烟深浅枝。何处故乡牵梦想,两回他国见荣衰。汀洲草色亦如此,愁杀远人人不知。柳【唐】崔橹风慢日迟迟,拖烟拂水时。惹将千万恨,系在短长枝。骨软张郎瘦,腰轻楚女饥。故园归未得,多少断肠思。题柳【唐】狄焕天南与天北,此处影婆娑。翠色折不尽,离情生更多。雨余笼灞岸,烟暝夹隋河。自有佳名在,秦松继得么。新柳【唐】杜牧无力摇风晓色新,细腰争妒看来频。绿荫未覆长堤水,金穗先迎上苑春。几处伤心怀远路,一枝和雨送行尘。东门门外多离别,愁杀朝朝暮暮人。柳绝句【唐】杜牧数树新开翠影齐,倚风情态被春迷。依依故国樊川恨,半掩村桥半拂溪。柳【唐】方干摇曳惹风吹,临堤软胜丝。态浓谁为识,力弱自难持。学舞枝翻袖,呈妆叶展眉。如何一攀折,怀友又题诗。柳【唐】韩偓一笼金线拂弯桥,几被儿童损细腰。无奈灵和标格在,春来依旧褭长条。柳【唐】韩琮折柳歌中得翠条,远移金殿种青霄。上阳宫女含声送,不忿先归舞细腰。柳【唐】韩溉雪尽青门弄影微,暖风迟日早莺归。如凭细叶留春色,须把长条系落晖。彭泽有情还郁郁,隋堤无主自依依。世间惹恨偏饶此,可是行人折赠稀。咏柳【唐】韩偓褭雨拖风不自持,全身无力向人垂。玉纤折得遥相赠,便似观音手里时。咏柳【唐】贺知章碧玉妆成一树高,万条垂下绿丝绦。不知细叶谁裁出,二月春风似剪刀。柳【唐】李峤杨柳郁氤氲,金堤总翠氛。庭前花类雪,楼际叶如云。列宿分龙影,芳池写凤文。短箫何以奏,攀折为思君。垂柳【唐】李商隐娉婷小苑中,婀娜曲池东。朝佩皆垂地,仙衣尽带风。七贤宁占竹,三品且饶松。肠断灵和殿,先皇玉座空。柳【唐】李商隐江南江北雪初消,漠漠轻黄惹嫩条。灞岸已攀行客手,楚宫先骋舞姬腰。清明带雨临官道,晚日含风拂野桥。如线如丝正牵恨,王孙归路一何遥。柳【唐】李商隐曾逐东风拂舞筵,乐游春苑断肠天。如何肯到清秋日,已带斜阳又带蝉。题柳【唐】李中折向离亭畔,春光满手生。群花岂无艳,柔质自多情。夹岸笼溪月,兼风撼野莺。隋堤三月暮,飞絮想纵横。柳【唐】罗隐一簇青烟锁玉楼,半垂阑畔半垂沟。明年更有新条在,绕乱春风卒未休。柳【唐】慕幽今古凭君一赠行,几回折尽复重生。五株斜傍渊明宅,千树低垂太尉营。临水带烟藏翡翠,倚风兼雨宿流莺。隋皇堤畔依依在,曾惹当时歌吹声。柳【唐】裴说高拂危楼低拂尘,灞桥攀折一何频。思量却是无情树,不解迎人只送人。咏柳【唐】吴融自与莺为地,不教花作媒。细应和雨断,轻只爱风裁。好拂锦步障,莫遮铜雀台。灞陵千万树,日暮别离回。柳【唐】徐夤漠漠金条引线微,年年先翠报春归。解笼飞霭延芳景,不逐乱花飘夕晖。啼鸟噪蝉堪怅望,舞烟摇水自因依。五株名显陶家后,见说辞荣种者稀。咏柳【唐】薛逢弱植惊风急自伤,暮来翻遣思悠扬。曾飘紫陌随高下,敢拂朱阑竞短长。萦砌乍飞还乍舞,扑池如雪又如霜。莫令岐路频攀折,渐拟垂阴到画堂。庭柳【唐】姚系袅袅柳杨枝,当轩杂佩垂。交阴总共密,分条各自宜。因依似永久,揽结更伤离。爱此阳春色,秋风莫遽吹。柳【唐】张旭濯濯烟条拂地垂,城边楼畔结春思。请君细看风流意,未减灵和殿里时。柳【唐】郑谷半烟半雨江桥畔,映杏映桃山路中。会得离人无限意,千丝万絮惹春风。
善用百度吧